AlexejDobrolubov/national_council_slovak_2010 huggingface dataset:
6. schôdza NR SR - 3. deň - A. dopoludnia
Dátum: 2023-12-08
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

158. Ďakujem za slovo. Ja by som veľmi rada do tejto diskusie vniesla trochu pozitivizmu. Alojz, ja chcem veľmi oceniť tvoj tón a tú sebareflexiu, ktorú máš v sebe, lebo keď ti niečo takéto niekto povie a ty okamžite reaguješ, to je niečo, čo napríklad nie každý dokáže. Napríklad pamätám si, ako súčasná koalícia, ešte keď boli opozícia, ako veľmi kritizovali napríklad pána Matoviča, ktorý si teda sadol hocikde do sály, a tuto vykrikovali a hnevali sa na to, že to teda robiť nemôže, a teraz sa správajú úplne rovnako. A ja som si vždy myslela, že Fico jak Matovič, ale už to začína byť, že Fico jak Matovič jak Kmec a pritom pána Kmeca poznám jak normálne rozumného, sympatického človeka, s ktorým sa dá diskutovať, tak ja by som ho chcela poprosiť, aby v rámci toho, že nám idú ukázať tú politickú kultúru, že vedia byť predsa iní jak to, čo predtým kritizovali, tak možno by si sem mohol sadnúť a počúvať, aj keď nemusí a možno práve preto, že nemusí. Druhá vec, čo chcem oceniť, je, že takú tú gender vyváženosť, Alojz, lebo počúvaj, to, čo si teraz ty zažil, to my baby, a hlavne také tie sexy baby, tak my to zažívame že furt. To len zvýšiš hlas a už škrečíš a už si hysterka, hej, že to... A u chlapov to nikdy nebolo, všimol si si? Nikdy. Chlapi nikdy nehysterčia, hej? To môžete tu kričať, búchať po stole na Jahnátka, nič sa nedeje. Konečne pán poslanec Kmec tu zaviedol nejaké, nejaké gender... akože nejakú spravodlivosť. No a ešte k tým blbostiam, čo rozprávam, aby ste chápali prečo. Chcem veľmi pekne poďakovať Márii Kolíkovej, ktorá ma poprosila, aby sme pomáhali predlžovať tú rozpravu, aby neprišlo k tomu znásilňovaniu špeciálnej prokuratúry, ku ktorej sa koalí... o ktorú sa koalícia snaží, takže chcem poprosiť všetkých kolegov, aby tento nápad podporili. Ďakujem veľmi pekne, Alojz, za tvoj príhovor.
3. schôdza NR SR - 5.deň - A. dopoludnia
Dátum: 2023-11-22
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

76. Tomáš, ja ťa len doplním. Napísala mi pani, ktorá si teda zažila ten odklad operácií, proti ktorému sme opakovane protestovali, proti tým hlúpym obmedzeniam pri covide, aj keď chápem, že teda kolegovia z OĽANO robili, čo vedeli, ale teda moc toho nevedeli. Výsledok toho je takýto: „Pozdravujem, píšem vám, lebo sledujem akurát online prenos z parlamentu a len aby ste vedeli, ten nezmyselný zákaz, čo bol za pána Krajčího, tak kvôli tomu som musela platiť operáciu kolena v sume 900 eur, zaplatiť si aj rehabilitáciu a to som invalid a onkopacient. A obdivujem vás všetkých, ako môžete počúvať tie bludy, ktoré tam niektorí dávajú. Pekný deň." Čiže toľko pozdrav od onkologického pacienta pre OĽANO. Ďakujem.
3. schôdza NR SR - 5.deň - A. dopoludnia
Dátum: 2023-11-22
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

50. Ondrej, ako vieš, úplne schvaľujem, súhlasím a myslím si, že aj vecne a technicky je toto správne. Rozumiem tomu, že pani ministerka je pod tlakom nemocníc, ktoré majú obavy z toho, že teda, keď nie sú jednotkové nemocnice zaradené, mimochodom v sektore som si overovala podľa toho, čo Marek Krajčí hovoril, že či naozaj majú rozhodnutie, nebolo vydané, boli len nejaké listy informačné vydané, jedno ako. Realita je taká, že do nemocníc z tohto dôvodu, z tej nestability, nechcú nastupovať zdravotníci. Ale ja chcem poprosiť pani ministerku, aby to ešte raz zvážila, nakoľko naozaj sa tu bavíme o dvoch týždňoch, doteraz to počkalo. A možno to pripadá ľuďom ako maličkosť, ale my sme si tu, tí starší harcovníci, zažili, čo robí legislatívny proces, keď je zrýchlený. Veľakrát je tam veľa chýb a už akože chcelo by to zmenu toho prístupu, preto apelujem, nič tragické sa nestane, ak to pôjde aspoň takto, ale ukážete vôľu, že chcete byť iní ako bola Matovičova, Hegerova vláda predtým a nebudete to robiť zrýchlene, keď to nie je potrebné. Takže, Ondro, ďakujem ti za tento pozmeňujúci návrh a určite súhlasím s tým, aby to išlo takto. Je to lepšie. Ďakujem pekne.
3. schôdza NR SR - 5.deň - A. dopoludnia
Dátum: 2023-11-22
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

30. Marek, ja sa ťa chcem opýtať, ako presne sa volá softvér a konkrétny panel v ňom, cez ktorý majú hlásiť, a teraz aby som išla do tvojho pieskoviska, keďže za to si bol ty zodpovedný, cez ktorý majú hlásiť štátne nemocnice štátnej poisťovni svoje kapacity, hej? Čiže jedna vec sú čakačky, že tu mám päť, osem, desať, dvadsať ľudí, ktorí čakajú na niečo, ale chcem sa ťa spýtať teda, keď to funguje všetko a je to pripravené, tak ako konkrétne sa volá, prosím ťa, ten softvér, cez ktorý hlásia, koľko má ktorý lekár pri tej-ktorej odbornosti kapacitu operovať napríklad? Ďalšia otázka je, že či vieš, koľký, aký dopad toto bude mať finančný a koľko si za tvojich čias vyhradil na vytvorenie rezerv pre tento zákon, keďže teda je to aj o peniazoch, a prečo, keď hovoríš pani ministerke, že teda má to v rozpočte ukázať, prečo za tvojej vlády bola najnižšia platba za poistenca štátu v histórii. A chcela by som k tým čakačkám, ktoré fungujú, ešte podotknúť, áno, operácia stenózy je tam 88 pacientov, z toho 87 je Všeobecnej zdravotnej poisťovne. Spomínal si aneuryzmu, je tam 13 čakajúcich, z toho 13 je Všeobecnej zdravotnej poisťovne. Spomínal si koronárnu artériu 33 čakajúcich, z toho 33 Všeobecná zdravotná poisťovňa. Implantát ICD 30 čakajúcich, z toho 30 Všeobecná zdravotná poisťovňa. 80 % čakateľov na TEP-ky je Všeobecná zdravotná poisťovňa, čakajú väčšinou viac ako rok. Chcem ti, Marek, pripomenúť, že to je tá poisťovňa, do ktorej ste naliali skoro 400 miliónov eur všetkých daňových poplatníkov, chcem sa ťa spýtať, kde sú výsledky z tohto financovania, okrem teda tých žúrok za 200-tisíc a predražených zmlúv s Medirexom. Ďakujem. (Potlesk.)
3. schôdza NR SR - 4.deň - B. popoludní
Dátum: 2023-11-21
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

158. Ja sa to naučím, sľubujem. (Rečníčka reaguje na spúšťanie technického zvukového zariadenia.) Ďakujem veľmi pekne. Ja len ešte v reakcii na Mareka chcem doplniť, že problémom, keď nebude skrátené konanie, je podľa mňa aj to, že v podstate od 1. 1. by nemohli byť zazmluvnené jednodňové nemocnice. Myslím si, že pani ministerka ešte o tom bude hovoriť, ale je to veľmi dôležité povedať. My máme teraz vlastne legislatívne riešené len vyššie typy, ale všetky jednotkové nemocnice nemajú garanciu budúceho vývoja budúcich príjmov a to je dôvod, prečo tam dnes nenastupujú žiadni zdravotníci a tie nemocnice majú naozaj problém vykryť to. Čiže toto ja beriem tiež ako argument. Je to, ja to beriem takto, je to situácia, ktorú sme spôsobili ešte my, nezvládli sme to dotiahnuť tak, ako sme chceli, a príde mi nekorektné teraz akože robiť naschvály. Jednoducho je to, je to treba schváliť aj v skrátenom konaní podľa mňa. Pokiaľ by sme to nezmenili, tak od 1. 1. má vlastne, majú všetky poisťovne zákaz zazmluvniť a preplatiť akúkoľvek zdravotnú starostlivosť vo všetkých jednotkových nemocniciach. A okrem toho, to už som hovorila, len teraz to teda bližšie vysvetľujem. Takže odo mňa toľko. Ďakujem.
39. schôdza NR SR - 14.deň - B. popoludní
Dátum: 2025-09-30
Poslanec: Čaučík, Marián (KDH)
Druh vystúpenia: Vystúpenie v rozprave

Ďakujem pekne, pán predsedajúci. Vážené panie poslankyne, vážení páni poslanci. V súlade s § 73 zákona o rokovacom poriadku som bol určený, teda zastupujem pána Hlinu, ktorý bol určený Výborom Národnej rady pre pôdohospodárstvo a životné prostredie za spravodajcu tohto zákona (tlač 984). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a stanovisko Ministerstva hospodárstva Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem výbor ... ===== odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory Ústavnoprávny výbor Národnej rady a výbor Národnej rady pre pôdohospodárstvo a životné prostredie. Za gestorský výbor navrhujem výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predsedajúci, otvorte prosím všeobecnú rozpravu.
39. schôdza NR SR - 13.deň - B. popoludní
Dátum: 2025-09-29
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

Ďakujem veľmi pekne, kolegovia, za vaše reakcie. Myslím si, že sa zhodujeme, že s hazardom treba pracovať, hazard treba nejakým spôsobom účinne, férovo regulovať, aby sa nestávali patologické hráčstva, ktoré potom ničia a ruinujú rodiny, myslím si, že sa dá bojovať aj proti nelegálnemu hráčstvu, nelegálny poskytovateľom a pod., že na tomto sa tiež zhodneme a ďakujem za pripomienky, aj pán kolega Dušenka, ale som presvedčený, že každý hráč aj pri stávkových, pri stávkach sa identifikuje, musí sa prihlásiť cez občiansky preukaz. Má prevádzkovateľ o ňom prehľad, vie, dá sa toto riešiť tiež technicky, ale budem rád, keď si niekedy potom k tomu sadneme a povieme si k tým technickým veciam viac. Každopádne ďakujem veľmi pekne za túto diskusiu, za reakcie a budem vďačný za podporu tohto zákona. Ďakujem.
39. schôdza NR SR - 13.deň - B. popoludní
Dátum: 2025-09-29
Poslanec: Čaučík, Marián (KDH)
Druh vystúpenia: Vystúpenie v rozprave

Ďakujem veľmi pekne, pán predsedajúci. Na úvod ako navrhovateľ poviem, že navrhovaná úprava obsahuje opatrenie na posilnenie ochrany spotrebiteľov a prevencie patologického hráčstva vo forme zavedenia povinnosti prevádzkovateľov hazardných hier zasielať hráčom raz mesačne výpis z hráčskeho konta, ktorý bude obsahovať súhrn vložených finančných prostriedkov dosiahnutých výhier čistý rozdiel medzi nimi a celkovú sumu vložených finančných prostriedkov od registrácie hráča. Tento návrh zákona, ktorým sa dopĺňa zákon 30/2019 o hazardných hrách sleduje legitímny cieľ ochrany zdravia obyvateľstva a prevencie závislosti na hazardných hrách prostredníctvom posilnenia transparentnosti a informovanosti hráčov o ich hernej aktivite cez mesačné výpisy. Predkladám ho spolu s kolegyňou Andreou Turčanovou a kolegami Branislavom Škripekom, Petrom Stachurom a Jozefom Hajkom. Toľko na úvod a ďalej sa hlásim do rozpravy ako prvý. Ďakujem.
39. schôdza NR SR - 11.deň - A. dopoludnia
Dátum: 2025-09-25
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

Ďakujem pekne pán kolega Hajko. Vďaka že si zhrnul tú genézu toho ako sa pracovalo na adresnej pomoci s energiami. Rok a pol pracuje ministerstvo hospodárstva na adresnej pomoci a napriek tomu sa ani dnes nedozvieme, ako táto adresná pomoc bude vyzerať. Súhlasím s tebou, že asi do toho vstúpil premiér Robert Fico, ktorý v podstate rozhodol, že bude plošná pomoc, ktorá sa len nazýva ako adresná. A zaujalo ma tiež, to čo si spomenul, že pred polrokom sme tu schválili tiež v skrátenom legislatívnom konaní zákon o tom, aby si štátne inštitúcie vymieňali informácie práve preto, aby bola možná adresná pomoc. A teraz, dnes toto čo sme schválili pred pol rokom padá a ideme schváliť v skrátenom legislatívnom konaní iba to, že bude zmocnená vláda. Toto považujem za vizitku nekvalitnej práce tejto vlády a takto sa dobre a afektívne štát riadiť nedá.
39. schôdza NR SR - 10.deň - A. dopoludnia
Dátum: 2025-09-24
Poslanec: Čaučík, Marián (KDH)
Druh vystúpenia: Vystúpenie s faktickou poznámkou

Ďakujem pekne za faktické poznámky, kolegovia. Ďakujem František Mikloško, ale chcel by som reagovať na pána Luptáka. Začali ste tiež tým mojim citátom, ktorý som povedal, že stokrát opakovaná lož sa stáva pravdou. Ja som to hovoril o konsolidačných opatreniach, o tom, že KDH minulý rok prinieslo 5 konkrétnych opatrení a neustále, až doteraz, koaliční kolegovia hovoria o tom, že sme nič nepriniesli. Toto je proste lož. Sú to nejaké noty, ktoré títo majú... Netýka sa to vás, nebol som s vami v diskusii, ale stalo sa to aj mne a stalo sa to iným kolegom. Toto som hovoril. Nerozumiem, ako to súvisí s tým, čo som hovoril v rozprave, v príspevku k rozprave o hazarde, pretože toto sa týka konsolidačných opatrení. A k tomu, čo ste hovorili, že pán minister Huliak reagoval na vývoj technológií a chcel zakázať online kasína, asi teda čierny hazard a podobne, tak v tom návrhu zákona bolo toho oveľa viac. Ak chceme riešiť túto vec, súhlasím, môžeme spoločne hľadať na to cestu, ale beriem to, že je to častá výhovorka toho, že nemôžeme limitovať súčasný hazard aj v kamenných herniach alebo v tých reálnych, registrovaných online kasínach, lebo sa pôjde do čierneho priestoru. S týmto nesúhlasím. A potom aj ten proces, ako sa to stalo, pán minister Huliak, respektíve to nebol jeho zákon, to nebol vládny zákon, to bol poslanecký návrh zákona, ktorý ste dali vy ako vaša skupina. Prišiel z čista jasná ako blesk z jasného neba a takto sa to nemá robiť. Majme o tom serióznu diskusiu, z ktorej môžu vzniknúť seriózne návrhy. A niekedy, viete, máme pocit, že pán minister Huliak je ministrom športu a cestovného ruchu, ale rieši aj hazard, ktorý patrí ministrovi Kamenickému, aj armádu a podobné iné veci. Ťažko sa takto nikam dostaneme. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Danko, Andrej 
Druh vystúpenia: Vystúpenie v rozprave

5. Ďakujem, otváram rozpravu. Do rozpravy som dostal päť prihlášok poverených členov poslaneckého klubu SMER, PS, KDH, SaS, SLOVENSKO v zastúpení jednotlivých poslancov a následne 28 prihlášok poslancov. Prvý je prihlásený pán Podmanický, potom pani Plaváková, Horecký, Kolíková a Matovič za kluby. V rámci rozpravy ako prvý požiadal o slovo pán minister... (Reakcia z pléna.) Nech sa páči. (Ruch v sále.) Pomôžte ajťákom, odborníkom, to je ESET, nie? Dobre, nejde to pánovi poslancovi? (Reakcia z pléna.)
35. schôdza NR SR - 11.deň - B. popoludní
Dátum: 2025-06-12
Poslanec: Danko, Andrej 
Druh vystúpenia: Vystúpenie v rozprave

82. Ďakujem otváram rozpravu. Ale rozmýšľam, že máme o piatej hlasovanie, pán poslanec Hargaš určite bude rozprávať dlho, takže budeme pokračovať v rozprave po hlasovaní a prerušujem rokovanie do sedemnástej hodiny. Overená informácia, o piatej grémium zvolané, áno? Lebo ja nemá také... je? (Reakcie z pléna.) Dobre, takže keď je grémium o piatej, tak potom bude určený termín hlasovania po grémiu. (Ruch v sále.) Už ste mi chýbal, pán Pročko, zas. (Ruch v sále.) Si tu sadni, Ľubo, raz. (Prestávka.)
35. schôdza NR SR - 10.deň - B. popoludní
Dátum: 2025-06-11
Poslanec: Danko, Andrej 
Druh vystúpenia: Vystúpenie v rozprave

Vážení páni poslanci pokračujeme v popoludňajšom rokovaní, 10-teho dňa, 35. schôdze Národnej rady Slovenskej republiky podľa schváleného programu druhým čítaním o vládnom návrhu zákona o podpore prioritných okresov. Vládny návrh zákona je uverejnený ako tlač 642, spoločná správa výborov má tlač 642a, prosím ministra investícií, regionálneho rozvoja a informatizácie, Samuela Migaľa, aby vládny návrh odôvodnil.
35. schôdza NR SR - 3.deň - A. dopoludnia
Dátum: 2025-05-29
Poslanec: Danko, Andrej 
Druh vystúpenia: Vystúpenie v rozprave

47. Bol som vyzvaný, nemal by som, ale ešte zabúdaš na dizajn paliva a bez súhlasu Rusov Američania nedodajú nič. Vždy je to ruské palivo. (Reakcia z pléna.) Nie, nedodali, klameš. Ale to bolo s ruským dizajnom, so súhlasom Rusov. (Reakcia z pléna.) Vždy je to ruské palivo, Karol. Neexistuje štát, ktorý dodával iné palivo, ako sa postavil reaktor. Prečo tak klamete, prečo? (Reakcia z pléna.) Vždy je to rus..., vždy v tom majú Rusi podiel, vždy. Prepáčte, nemal som tak reagovať, ospravedlňujem sa. Pán poslanec Škripek.
35. schôdza NR SR - 13.deň - B. popoludní
Dátum: 2025-06-16
Poslanec: Čellár, Miroslav (HLAS - SD)
Druh vystúpenia: Vystúpenie s faktickou poznámkou

223. Ďakujem veľmi pekne. No, opýtali ste sa alebo teda vyjadrili ste sa k veľa témam, tak ja sa skúsim vrátiť ku tej zmene volebného systému. Vtedy, keď bola deklarovaná alebo oznámená zmena ústavy, tak strana HLAS - sociálne demokracia prišla s dvoma požiadavkami. Aby v novele ústavy bolo zakotvené to, čo ste spomínali práve teraz, teda rovnaké odmeňovanie mužov a žien. Čo som spomínal aj vo svojom vystúpení, že ja to chápem ako určitý pozitívny záväzok štátu prijať nejakú právnu úpravu, ktorá to teda posilní. A druhá bola práve tá zmena volebného systému. A tá zmena volebného systému neprichádza s tým vypustením jednej vety z ústavy, to je len jej predpokladom. To vypustenie jednej vety nie je žiadna jadrová fyzika. Tú vetu sme tam do roku 2023 nemali. Takisto sme volili vo voľbách do Národnej rady, a preto by to fungovalo aj teraz. No, a potom ste sa spýtali na tú otázku, že čo sa stane, keď nejaké rozhodnutia Európskej únie alebo sekundárne právne akty nebudú v súlade s tým, čo označujeme ako národnú identitu, prípadne rozhodnutia Európskeho súdu pre ľudské práva. Tak ja poviem úprimne, že ja nie som expert v oblasti medzinárodného práva, ale v prípade Európskej únie ja to skôr chápem tak, že je to taká pripomienka pre našich zástupcov napríklad v rade, keď sa prijímajú sekundárne právne akty, že by sa mali aj touto národnou identitou a teda pokiaľ by to bolo v oblastiach, ktoré nie sú v právomociach Európskej únie. A čo sa týka Európskeho súdu pre ľudské práva, pravdepodobne keby sa jednalo o nejaké rozhodnutie, v ktorom by sme mali nejaký kultúrno-etický problém, tak by to išlo o nejaké nové rozhodnutie a o kto... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Čellár, Miroslav (HLAS - SD)
Druh vystúpenia: Vystúpenie s faktickou poznámkou

219. Aha, dobre. Ďakujem pekne, ospravedlňujem sa, že som sa pozabudol prihlásiť s faktickou. Čo sa týka otázky pani poslankyne Juríkovej a spojím to (reakcia z pléna), jaj, pardon (reakcia z pléna), pani poslankyňa Jurík, že do akej miery to myslíme vážne. No, kedy sme to nemysleli vážne so zmenou volebného systému, tak si to nedávame do volebného programu. Vyjadrili sme sa jasne, že len pokiaľ budeme mať prísľub od našich koaličných partnerov, že sa tejto téme začneme seriózne venovať, pretože asi ste si všimli, že je aj súčasťou programového vyhlásenia vlády, že dôjde k nejakej odbornej diskusii na tému zmeny volebného systému tak, že v tom prípade podporíme aj zmeny ústavy, aj keď neprejde náš pozmeňujúci návrh. Čo sa týka pána poslanca, vy ste spomínali, že akým spôsobom, že môžeme my zostaviť kandidátku ako chceme, dať tam ľudí z regiónu. No, my ich tam aj máme. Čiže u nás sa dodržiaval, ale neviete to urobiť u iných politických strán. Keď zavediete volebný systém, ktorý nejakým spôsobom bude reprezentovať regióny, tak to bude automatické. A to, že je niekto z regiónu ešte neznamená, že bude riešiť len regionálne témy, ale možnože aj na tie celoslovenské bude mať iný pohľad ako, keď by tuna bola prevažná časť z Bratislavy. Čo sa pýtal pán poslanec Dostál, tá sociálnodemokratická, nacionalisticko-konzervatívna. Ja, priznám sa, nemám rád tieto škatuľkovania, pretože, ale veď ja nemusím zase mať rovnaké myšlienkové pochody ako pán prezident. Čiže sociálna demokracia takým spôsobom, alebo ako je u nás, určite nie je rovnaká ako v západnej Európe, to asi každý... (Prerušenie vystúpenia časomerom.)
39. schôdza NR SR - 9.deň - B. popoludní
Dátum: 2025-09-23
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Ďakujem tebe Julo, že si znovu povedal pravdu, ktorá sa ťažko počúva pánovi ministrovi a ďakujem za ten výraz - demokracia. Pán minister sa pred pár týždňami postavil pred kamery a sám vyzval celý národ, aby si ľudia varili džem, konsolidačný džem. Ale viete pán minister, neviem, či ste varili niekedy džem, ale v istom momente, keď sa varí džem ho treba stiahnuť z toho sporáka, alebo z toho ohňa, lebo potom sa pripáli. A vy v treťom balíku konsolidácie ste to prepálili už, nie že pripálili. Prepálili a zjete si tento džem. Všetko to, čo teraz robíte vy ľuďom sa vám raz vráti. A vráti sa vám to v takej podobe, ktorú ani nebudete čakať, lebo ľudí to už štve. Všade na Slovensku, keď sa stretávame s ľuďmi cez víkendy, kedy sme v regiónoch, mestách, dedinách, aj na východnom Slovensku, kde nič nie je, kde predseda vlády povedal pred pár rokmi, že na východnom Slovensku nič nie je, tak tam to ľudia najviac pociťujú. Menšiny, slabí, chudobní. A do tej priepasti chudoby neprepadávajú iba ľudia z menšiny, ale už aj pracujúci ľudia. Už ľudia a rodiny, kde pracuje aj otec, aj mama. Už si nemôžu dovoliť to, čo si dovolili pred vašou vládou, počas Matoviča, a rozmýšľajú, či kúpia, či vyberú recept, alebo nechajú na potraviny. Tak len si prihárajte ten džem, ale ten konsolidačný džem pripálený, zhorený si zjete vy sami, lebo ľudí to už nebaví a ľudia majú dosť toho, čo robíte v tomto štáte a ako ich zdie.... (Prerušenie vystúpenia časomerom.) (Potlesk.)
35. schôdza NR SR - 14.deň - B. popoludní
Dátum: 2025-06-17
Poslanec: Bužo, Lukáš (SLOVENSKO)
Druh vystúpenia: Vystúpenie s faktickou poznámkou

Ďakujem za slovo. Ďakujem tebe Michal za tento návrh zákona, ktorým reguluješ alebo táto novela zákona vlastne bude regulovať reklamu na alkoholické a hlavne tie gamblerske reklamy, ktoré bežia mnohokrát aj, ako si v rozprave hovoril, od rána do večera. A alkoholizmus a gamblerstvo je závislosť ktorá je veľmi ťažká a ktorou trpia nielen samotní ľudia, ktorí podľahnú tejto závislosti. A hlavne rodiny, okolie týchto ľudí a tých najzraniteľnejších v tom okruhu sú deti, mladí. Ja si kladiem, kládol som si takú otázku keď si bol v rozprave, že čo také dieťa, keď má mamku alebo otca alkoholika. alebo gamblera, čím alebo ako štát môže pomôcť takémuto mladému človeku. Tým, že ešte viac dovolí aby sa ukazovali tie veci ktoré ničia jeho rodinu, ktoré on vie dobre že to ničí otca, mamu. Aj stovky prípadov. kedy naozaj tí ľudia potrebujú liečenie. A v konečnom dôsledku štát na to dopláca tým, lebo všelijaké tie liečenia, opatrenia, sociálni pracovníci, ktorí potom musia zachraňovať tú rodinu. Sociálne opatrenia, ktoré musia prísť do tej rodiny. Štát mnohokrát stojí omnoho, omnoho viacej ako tento návrh zákona, ktorý obmedzí vlastne tým spoločnostiam či alkoholickým reklamám, alebo reklamám na hazard aby nepodporovali túto agendu medzi mladými ľuďmi. Čiže ešte ...(Prerušenie vystúpenia časomerom.)